**FELHÍVÁS ÉS VERSENYKIÍRÁS**

*Zselici Tüzes Lecsó Főzőkavalkád*

*(Helye, időpontja) Bőszénfa, 2019. szeptember 21.*

A Zselici Tüzes Lecsó Főzőkavalkád gasztronómiai rendezvény 19. évfordulójához érkezett,

ezért

**f e l h í v á s s a l   f o r d u l u n k**

Somogy illetve a szomszédos megyék minden polgárához, hogy egy szórakoztató verseny keretében eldönthessük, idén mely csapat versenyzői készítik a legízletesebb, legkülönlegesebb lecsó ételeket.

**A verseny helyszíne és időpontja: Bőszénfa Főtér 2019. szeptember 21.**

**Nevezés határideje: 2019. augusztus 30. (péntek) de a nevezéseket érkezési sorrendben fogadjuk, mert 30 csapat részére van főzőhely kialakítva.**

**A rendezvény napján helyszíni nevezés: nincs**

**Nevezést írásban vagy email-ben: Nyitrai István polgármester, 7475 Bőszénfa, Fő u. 3. illetve a** **boszenfa@dravanet.hu** címre kell eljuttatni.

**Információ: 06-30/927-6988, 06-20/491-5700 telefonszámon.**

Jelentkezés az önkormányzat által elkészített nevezési lapon történik.

A nevezésnek tartalmaznia kell az elkészítendő étel nevét és a csapat megnevezését, elérhetőségét.

**További feltételek:**

* Minden csapat hozza magával a versenyzők egészségügyi könyveit, ennek hiányában egy **egészségügyi igazolást a háziorvostól**, amely a versenyzők fertőző betegségektől való mentességét igazolja. (ÁNTSZ előírás).
* A szervezők biztosítják a fedett főzőhelyet, 1 db munkaasztalt, a főzéshez szükséges fát, és az ivóvizet.
* A csapatok maguk gondoskodnak a főzéshez szükséges alapanyagokról, eszközökről és a tálaláshoz szükséges felszerelésekről.
* A versenyre nevezett ételből **30 adagnyi** **mennyiséget kell készíteni -** **részvétel feltétele! -** amelyből a rendezőknek 2 adagnyit átadnak illetve a rendezvényen megjelent közönséget a fenti adagszámból kötelesek kóstoltatni.
* Az ételeket a zsűri menetközben bírálhatja, de az értékelés a zsűriasztalnál történik. A zsűrizés időpontját sorsolással állapítjuk meg.
* Az elkészített ételek értékesítése nem megengedett. A közönség részére a kóstoltatást kenyérre elhelyezett lecsó kínálásával lehet azért, hogy minél több vendég jusson lecsóhoz.
* A közönségdíj eldöntéséhez egy darab belétől megtisztított **paraszttököt kell a csapatoknak kiállítani - szintén a részvétel feltétele** abból a célból, hogy a közönség a megkóstolt lecsóra pénzadománnyal szavazhasson, amely egyben a közönségdíjra is leadott szavazat lesz. A szavazatból összegyűlt forintokat a Szentbalázsi Általános Iskola Szülőföldünk Alapítvány támogatására fogjuk fordítani. Azok a csapatok, akik nem gyűjtöttek tökpénzt, azoktól **utólagosan 5.000 Ft nevezési díjat kérünk.**
* A hozott tökök mérlegelve lesznek, ennek alapján dől el, mely csapat viselheti a 2019. évi Lecsó Főzőkavalkád **Legnagyobb Tökű Csapata kitüntető címet.**
* A csapatok tálalóasztalról illetve az sátorban ülőalkmatosságról maguknak kell gondoskodni.

**A verseny értékelése:**

A versenyételeket társadalmi zsűri tagok értékelik.

**Díjazás:**

* Minden induló részére                                 - Emléklap, ajándék
* A versenyszámok I-V. helyezettjei részére  - Diploma, serleg, ajándék
* Különdíjak a szponzorok felajánlásában

Rendezvény támogatói:

Somogy megyei Önkormányzat - SOM Falu program

A Kaposvár környéki településeken élők helyi identitásának erősítése - TOP-5.3.1-16-SO1-201700007

Bőszénfa, 2019. augusztus 13.

 Nyitrai István

 polgármester